CELEX: 32021R1950
Language: bg
Date: 2021-11-10 00:00:00
Title: Делегиран регламент (ЕС) 2021/1950 на Комисията от 10 ноември 2021 година за изменение на Директива 2009/81/EО на Европейския парламент и на Съвета по отношение на праговете за поръчки за доставки, услуги и строителство (текст от значение за ЕИП)

11.11.2021   
               
               
                  BG
               
               
                  Официален вестник на Европейския съюз
               
               
                  L 398/19
               
            
         ДЕЛЕГИРАН РЕГЛАМЕНТ (ЕС) 2021/1950 НА КОМИСИЯТА
         от 10 ноември 2021 година
         за изменение на Директива 2009/81/EО на Европейския парламент и на Съвета по отношение на праговете за поръчки за доставки, услуги и строителство
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2009/81/ЕО на Европейския парламент и на Съвета от 13 юли 2009 г. относно координирането на процедурите за възлагане на някои поръчки за строителство, доставки и услуги от възлагащи органи или възложители в областта на отбраната и сигурността и за изменение на директиви 2004/17/ЕО и 2004/18/ЕО (1), и по-специално член 68, параграф 1, втората алинея от нея,
         като има предвид, че:
         
                     (1)
                  
                  
                     С Решение 2014/115/ЕС (2) Съветът одобри Протокола за изменение на Споразумението за държавните поръчки (3), сключено в рамките на Световната търговска организация. Измененото Споразумение за държавните поръчки („споразумението“) представлява плурилатерален инструмент и целта му е взаимното отваряне на пазарите за държавни поръчки между страните по него. Споразумението се прилага за всички договори за възлагане на поръчки на стойност, достигаща или превишаваща определените в него стойности („прагове“), изразени като специални права на тираж.
                  
               
                     (2)
                  
                  
                     Една от целите на Директива 2014/25/ЕС на Европейския парламент и на Съвета (4) е да се даде възможност на прилагащите я възложители и възлагащи органи да изпълняват същевременно установените в споразумението задължения. В съответствие с член 17 от Директива 2014/25/ЕС на всеки 2 години Комисията трябва да проверява дали праговете, определени в член 15, букви а) и б) от посочената директива, съответстват на праговете, установени в споразумението, и при необходимост да ги ревизира.
                  
               
                     (3)
                  
                  
                     Праговете, определени в Директива 2014/25/ЕС, бяха ревизирани. В съответствие с член 68, параграф 1 от Директива 2009/81/ЕО определените в нея прагове трябва да бъдат изравнени с ревизираните прагове, определени в Директива 2014/25/ЕС.
                  
               
                     (4)
                  
                  
                     Съгласно член 68, параграф 1 от Директива 2009/81/ЕО Комисията трябва също така да ревизира праговете, предвидени в член 8 от посочената директива, едновременно с ревизирането на праговете, определени в Директива 2004/17/ЕО на Европейския парламент и на Съвета (5). В член 17, параграф 1 от Директива 2014/25/ЕС, с която се отменя Директива 2004/17/ЕО, се изисква на всеки две години Комисията да ревизира праговете, които започват да се прилагат от 1 януари. Следователно праговете за периода 2022—2023 г. следва да се прилагат от 1 януари 2022 г.
                  
               
                     (5)
                  
                  
                     Поради това Директива 2009/81/ЕО следва да бъде съответно изменена,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 8 от Директива 2009/81/ЕО се изменя, както следва:
            
                        1)
                     
                     
                        в буква а) „428 000 EUR“ се заменя с „431 000 EUR“;
                     
                  
                        2)
                     
                     
                        в буква б) „5 350 000 EUR“ се заменя с „5 382 000 EUR“.
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            Той се прилага от 1 януари 2022 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 ноември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 216, 20.8.2009 г., стр. 76.
         
            (2)  Решение 2014/115/ЕС на Съвета от 2 декември 2013 г. относно сключването на Протокола за изменение на Споразумението за държавните поръчки (OВ L 68, 7.3.2014 г., стр. 1).
         
            (3)  ОВ L 68, 7.3.2014 г., стр. 2.
         
            (4)  Директива 2014/25/ЕС на Европейския парламент и на Съвета от 26 февруари 2014 г. относно възлагането на поръчки от възложители, извършващи дейност в секторите на водоснабдяването, енергетиката, транспорта и пощенските услуги и за отмяна на Директива 2004/17/ЕО (ОВ L 94, 28.3.2014 г., стр. 243).
         
            (5)  Директива 2004/17/ЕО на Европейския парламент и на Съвета от 31 март 2004 г. относно координирането на процедурите за възлагане на поръчки от възложители, извършващи дейност в секторите на водоснабдяването, енергетиката, транспорта и пощенските услуги (ОВ L 134, 30.4.2004 г., стр. 1).